6.12.2022
FI
Euroopan unionin virallinen lehti
C 465/31 Tiistai 3. toukokuuta 2022
59. toteaa, että yhteisen tutkimuskeskuksen raportin ”Modeling environmental and climate ambition in the agricultural sector with the CAPRI model” (8) mukaan luonnonmukaisen maataloustuotannon ja ravinnehuollon tuottavuutta on parannettava, mitä voidaan tukea täsmäviljelyn, uusien digitaalitekniikoiden ja muiden innovatiivisten tekniikoiden avulla;
60. toteaa, että innovatiiviset digitaaliset välineet voivat lisätä merkittävästi avoimuutta ja jäljitettävyyttä ja siten torjua petoksia ja laittomia tuotantomenetelmiä sekä parantaa kuluttajien luottamusta; kannustaa siksi komissiota varmistamaan muun muassa YMP:n strategiasuunnitelmien avulla digitaaliteknologian, kuten täsmäviljelyn ja lohkoketjun, laajemman käyttöönoton luonnonmukaisessa maataloudessa; korostaa kuitenkin, että nämä teknologiat täydentävät luonnonmukaisen maatalouden kestävyyteen sovellettavaa systeemistä lähestymistapaa ja että datan osalta on varmistettava viljelijöiden yksityisyys, kannattavuus ja riippumattomuus;
Luonnonmukaisen viljelyn kestävään kehitykseen tuoman panoksen lisääminen
61. muistuttaa tutkimuksen ja innovoinnin merkityksestä luonnonmukaisen maatalouden kestävyydelle ja biologista monimuotoisuutta, ilmastonmuutosta ja ilmastonmuutokseen sopeutumista, eläinten hyvinvointia ja resurssien tehokasta käyttöä koskeviin yhteiskunnallisiin odotuksiin vastaamisessa ja suhtautuu myönteisesti komission aikomukseen varata Horisontti Eurooppa -puiteohjelman rahoitusta näiden tavoitteiden tukemiseen; korostaa tässä yhteydessä, että tarvitaan tutkimusta ja innovointia, joilla edistetään siirtymistä luonnonmukaiseen maatalouteen, karjankasvatus mukaan luettuna, jotta voidaan löytää vaihtoehtoja tietyille tuotantopanoksille sekä maataloudessa että jalostuksessa, lisätä satoja ja varmistaa tarvittavan valkuaisrehun, vitamiinien, kasvinsuojeluaineiden, erityisesti biotorjuntaratkaisujen, lannoitteiden ja geeniva­ rojen saatavuus, ja kehittää edelleen vankkoja viljelyjärjestelmiä sekä lisätä kykyä sietää kuivuutta, tuholaisia ja tauteja; kehottaa komissiota edistämään yhteistyötä luonnonmukaisten ja perinteisesti tuotettujen elintarvikkeiden ja perinteisen ja luonnonmukaisen maatalouden parissa toimivien tutkimusyhteisöjen välillä etenkin maatalouden eurooppalaisen innovaatiokumppanuuden EIP-AGRI:n kautta;
62. kannustaa tieteeseen perustuvaan lähestymistapaan käsiteltäessä maaperän hedelmällisyyttä sekä tarvetta kehittää, hyväksyä ja kannustaa innovaatioita uusissa kasviravinteiden lähteissä luonnonmukaisessa maataloudessa, mukaan lukien ravinteiden kierrätyksen lisääminen asianmukaisella käsittelyllä ja ravinteiden erottelulla, ja tarpeen mukaan uusiutuvista lähteistä, kuten biomassajätteistä ja eläinten lannasta tuotettuja lannoitevalmisteita, jotta vältetään pitkäaikainen ravinnevaje; muistuttaa, että karjanlanta on tärkeä luonnonmukainen lannoite, ja kannustaa sen kestävään käyttöön maataloussyklissä; kehottaa komissiota arvioimaan, voidaanko uusia kierrätysmateriaaleja, jotka sisältävät välttämättömiä kasviravinteita (fosforia, kaliumia ja typpeä), tulevaisuudessa lisätä asetuksessa (EU) 2018/848 olevaan luetteloon tuotantopanoksista luonnonmukaisen maatalouden periaatteiden mukaisesti ja laadun, turvallisuuden ja kuluttajien luottamuksen varmistamiseksi;
63. kehottaa lisäämään tutkimusta ja tietoa kasvibiostimulanttien ja biopohjaisten maanparannusaineiden käytön mahdollisista hyödyistä luonnonmukaisissa viljelyjärjestelmissä sekä siitä, miten ne edistävät ravinteiden imeytymistä ja parempaa suorituskykyä tässä tuotantomallissa, jotta mahdollistetaan niiden laajempi käyttö ja autetaan kaventamaan luonnonmukaisen ja perinteisen sadon välistä kuilua; huomauttaa, että erilaisten ulkoisten ravinteiden asianmukaisen tilakohtaisen yhdistelmän käytön edistäminen biologisen typen sitomisen lisäksi voisi vastata luonnonmukaisten viljelyjärjestelmien ravinnetaseiden epätasapainon aiheuttamaan haasteeseen;
64. korostaa, että Euroopan unionissa tarvitaan kiireellisesti luonnonmukaisten valkuaiskasvien tuotannon kehittämistä ja luonnonmukaisten palkokasvien tuotannon edistämistä, myös rehujärjestelmissä, jotta voidaan vähentää luonnonmu­ kaisen tuotannon riippuvuutta tuonnista; kehottaa komissiota laatimaan tätä asiaa koskevan strategisen suunnitelman;
65. suhtautuu myönteisesti luonnonmukaisen maatalouden panokseen synteettisten torjunta-aineiden käytön vähentämisessä ja kehottaa komissiota torjunta-aineiden kestävää käyttöä koskevaa uutta lainsäädäntöä laatiessaan määrittelemään biotorjunta-aineet ja lisäämään sellaisten biotorjuntaratkaisujen ja luonnollisten aineiden saatavuutta, joiden käyttömahdollisuudet ovat huomattavasti laajempia, parantamalla ja nopeuttamalla arviointi- ja lupamenettelyä;
(8)
Barreiro Hurle, J., Bogonos, M., Himics, M., Hristov, J., Perez Dominguez, I., Sahoo, A., Salputra, G., Weiss, F., Baldoni, E. ja Elleby, C., Modelling environmental and climate ambition in the agricultural sector with the CAPRI model, Euroopan unionin julkaisutoimisto, Luxemburg, 2021.